PRIJEDLOG IZMJENE ČLANKA 13. KUĆNOG REDA ŠKOLE

Za vrijeme nastave učenik ne smije koristiti mobitele, fotoaparate niti druge el. uređaje, osim na izričit zahtjev učitelja, a u svrhu realizacije nastave.

U slučaju prekršaja, učitelj ima pravo oduzeti učeniku mobitel ili drugo tehničko pomagalo koje se nedopušteno koristi i pohraniti ga u tajništvo ili kod ravnatelja škole. Uređaj može preuzeti isključivo učenikov roditelj ili skrbnik.

Zabranjeno je neovlašteno snimanje i fotografiranje drugih učenika , učitelja i zaposlenika Škole u svim prostorima Škole, kao i na svim oblicima izvanučioničke nastave, te širenja takvih snimaka različitim medijima i tako narušavati prava i dostojanstvo tih osoba.

Nepridržavanje navedenih odredaba ovog članka smatrat će se neprihvatljivim ponašanjem prema Pravilniku o kriterijima za izricanje pedagoških mjera.

Preporuka Škole učenicima i roditeljima /skrbnicima je da ne nose u Školu skupe mobitele, veće količine novca i druge skupe stvari koje nisu potrebne učeniku za praćenje i sudjelovanje u nastavnom procesu. Osobne stvari ( ključeve, nakit, skupu odjeću i obuću, elektroničke uređaje i sl.) učenici donose na vlastitu odgovornost i odgovornost svojih roditelja / skrbnika te Škola ne odgovara za gubitak tih stvari.